open-index/open-wikipedia-markdown huggingface dataset:
YK:n humanitaaristen asioiden koordinointitoimisto

**YK:n hätäaputoimisto** eli **humanitaaristen asioiden koordinointitoimisto** (, **UN OCHA**, tai **OCHA**) on Yhdistyneiden kansakuntien sihteeristön osa, jonka tehtävänä on tuoda yhteen humanitaarissa asioissa toimivia tahoja johdonmukaisen vasteen varmistamiseksi hätätilanteissa. ONCA myös varmistaa että käytettävissä on viitekehys, jonka puitteissa kukin toimija voi osallistua yhteisen ponnisteluun hätätilaan vastaamiseksi.

## Historia
Yhdistyneiden kansakuntien yleiskokous hyväksyi joulukuussa 1991 päätöslauselman 46/182. Tämä pyrki vahvistamaan YK:n kykyä vastata kompleksisiin hätätiloihin ja luonnonkatastrofeihin parantamalla humanitaaristen operaatioiden yleistä tehokkuutta kentällä. Päätöslauselmalla perustettiin myös statukseltaan korkea, YK:n pääsihteerin apuna toimivan hätäapukoordinaattorin (Emergency Relief Coordinator, ERC) tehtävä. Hätäapukoordinaattorista tuli keskitetty vastuutaho YK:ssa suuriin ja monimutkaisiin hätätiloihin samoin kuin YK:n hätäapujärjestön (United Nations Disaster Relief Organization) koordinaattori luonnonkatastrofeihin vastattaessa. Varsin pian luotiin Humanitaaristen asioiden toimisto (Department of Humanitarian Affairs, DHA) ja hätäapukoordinaattori (ERC) nimitettiin YK:n humanitaaristen asioiden apulaispääsihteeriksi. Tehtävän tukemiseksi perustettiin toimistot New Yorkiin ja Geneveen. Päätöslauselmalla 46/182 perustettiin myös keskitetty hätäapurahasto (Central Emergency Revolving Fund), luotiin virastojen välinen pysyväiskomitea (Inter-Agency Standing Committee, IASC) ja määriteltiin apuhaun menettelytapoja.

Vuonna 1998 osana YK:n pääsihteeristön uudelleenorganisointia, DHA:n tilalle muodostettiin OCHA eli humanitaaristen asioiden koordinointitoimisto. Sen vastuulle tuli humanitaarisen vasteen koordinointi, menettelytapojen kehitystyö ja humanitaaristen asioiden edistäminen.

## Toiminta

OCHA koordinoi toimintojaan ensisijaisesti hätäapukoordinaattorin johtaman IASC:n kautta. IASC:n toimintaan osallistuvat kaikki keskeiset humanitaarisen avun yhteistyötahot YK:n järjestöistä, rahastoista ja ohjelmista alkaen eri Punaisen Ristin järjestöihin ja erilaisiin kansalaisjärjestöihin (NGO) saakka. IASC varmistaa vastetta koskevan päätöksenteon toimivuuden kompleksisissa hätätilanteissa läpi erilaisten osallistujatahojen. Vasteeseen kuuluu tarvearviointi, kootut avunpyynnöt, kenttätoiminnan koordinoinnin järjestäminen ja humanitaaristen menettelytapojen kehittäminen.  

## Lähteet

## Aiheesta muualla
*Humanitaarisen toiminnan tarve kasvussa (19.2.2015) (formin.finland.fi)
Sam Lowes

**Samuel Deane "Sam" Lowes** (s. 14. syyskuuta 1990 Lincoln, Englanti) on brittiläinen ratamoottoripyöräilijä. Hän ajaa kaudella 2017 MotoGP-sarjassa Aprilia Racing Team Gresini tehdastallissa. Lowes on vuoden 2013 Supersportin MM-sarjan mestari ja voittanut myös Britannian Supersportin mestaruuden 2010.

## MotoGP
Lowes siirtyi MotoGP:hen tehtyään 2016 Moto2-luokassa Gresini Racing tallin kanssa nelivuotisen sopimuksen. Aprilian ollessa Gresinin kanssa yhteistyössä Lowes oli samalla Aprilian testikuljettajana. Alustavasti Lowesin sopimus kattasi kaudet 2017 ja 2018. Lowes ajoi ensimmäisellä kaudellaan MotoGP:ssä Aleix Espargarón tallikaverina. Kauden ensimmäinen puoli meni Lowesin kannalta heikosti ajettuaan parhaimmillaan sijalle 14 Ranskassa. Pääosin hän sijoittui kilpailusta toiseen viimeisten joukkoon. Elokuussa Itävallan kilpailuviikonlopun aikana Aprilia ilmoitti ettei Lowes jatkaisi ensi kaudella tallissa.

## Lähteet
Get Loose

**Get Loose** on yhdysvaltalaisen R&B-laulajan Evelyn ”Champagne” Kingin viides albumi. Albumi julkaistiin RCA-levy-yhtiöllä 11. elokuuta 1982. Sen tuottivat Morrie Brown, Kashif sekä Paul Lawrence Jones III. *Get Loose* sijoittui Billboard 200 -listan sijalle 27.

## Kappaleet
### Ensimmäinen puoli
# Love Come Down – 6:08
# I Can’t Stand It – 4:05
# Betcha She Don’t Love You – 5:05
# Get Loose – 4:51

### Toinen puoli
# Back to Love – 5:17
# Stop That – 6:37
# Get Up off Your Love – 4:38
# I’m Just Warmin’ Up – 4:36

## Lähteet
Markus Foser

**Markus Foser** (s. 31. tammikuuta 1968 Vaduz) on liechtensteinilainen alppihiihtäjä. Hän edusti aktiiviurallaan Skiclub Balzersia. Hän on pituudeltaan 187&nbsp;cm.

Foser voitti maailmancupiin kuuluneen Val Gardenan syöksylaskun 17. joulukuuta 1993. Lisäksi hän sijoittui maailmancupissa neljänneksi Gardenan syöksylaskussa joulukuussa 1995 ja seitsemänneksi Aspenin syöksylaskussa maaliskuussa 1994. Hän saavutti maailmancupin pisteitä ainoastaan syöksylaskussa. Syöksylaskun maailmancupin kokonaispisteissä hän oli parhaimmillaan 17:s kaudella 1993–1994.

Foser sijoittui Albertvillen olympialaisissa 1992 alppiyhdistetyssä 29:nneksi ja keskeytti syöksylaskun. Lillehammerissa 1994 hän oli syöksylaskussa 39:s. MM-kilpailuissa hän sijoittui syöksylaskussa 36:nneksi Moriokassa 1993 ja 26:nneksi Sierra Nevadassa 1996.

## Lähteet
Tariel Nikoleišvili

**Tariel Gelajevitš Nikoleišvili** (, s. 6. huhtikuuta 1991) on venäläinen karateka, jolla on georgialaisia sukujuuria. Hän saavutti Kyokushinin maailmanmestaruuden 2011 ja on voittanut myös Euroopan raskaansarjan mestaruuden.

## Karate
Nikoleišvili voitti Venäjän raskaansarjan mestaruuden 2008 kohdattuaan loppuottelussa Maxim Gusevin.

2009 Nikoleišvili siirtyi ottelemaan superraskaaseen sarjaan ja saavutti pronssia Venäjän mestaruuskisoissa.

2010 oli Nikoleišvilille menestyksekäs vuosi voitettuaan ensin Venäjän mestaruuden superraskaassasarjassa. Hän voitti loppuottelussa Goderzi Kapanadzen. Alku kesästä Nikoleišvili saavutti myös Euroopan raskaansarjan mestaruuden Romaniassa, voitettuaan loppuottelussa Mirel Iacobin. Turnauksen jälkeen hän otteli Japanin raskaansarjan mestaruudesta, jossa Nikoleišvili onnistui etenemään loppuotteluun saakka. Hän voitti mestaruuden Zenjūrō Moria vastaan käydyssä loppuottelussa. Loppuvuodesta 2010 Nikoleišvili voitti myös avoimessa luokassa käydyn Japanin mestaruuskilpailut. Hän voitti loppuottelussa Moriyoshi Juron.

Marraskuussa 2011 Nikoleišvili voitti avoimessa painoluokassa käydyn maailmanmestaruuden. Turnaus kesti kolme päivää, jossa oli osallisena 192 ottelijaa 120 eri maasta. Nikoleišvili voitti neljännesvälierissä Zahari Damjanovin yhden jatkoerän jälkeen tuomariäänin. Välierissä hän voitti puolestaan Goderzi Kapanadzen kahden jatkoerän jälkeen tuomariäänin 4–1. Loppuottelussa Nikoleišvili kohtasi hallitsevan maailmanmestarin Ewerton Teixeira. Nikoleišvili voitti kahden jatkoerän jälkeen tuomariäänin 3–0. Hänestä tuli samalla nuorin Kyokushinin maailmanmestaruuden voittanut ottelija ollessaan vasta 20-vuotias.

Nikoleišvili suoritti Kyokushinin sadan miehen kumiten 2014. Hän sai tulokseksi 21 voittoa suoralla pisteellä tai kahdella puolipisteellä, 30 voittoa tuli puolipisteellä, 13 voittoa kaikin tuomariäänin. Hänelle kirjattiin 27 tasapeliä ja yhdeksän tappiota tuomariäänin.

## Lähteet
Charlie Jane Anders

**Charlie Jane Anders** on yhdysvaltalainen tieteiskirjailija. Hän on ollut Hugo-palkinnon ehdokas vuonna 2017.

## Teokset
* *All the Birds in the Sky* (2016), Locus ja Nebula-palkinnot

## Lähteet

## Aiheesta muualla
Seanan McGuire

**Seanan McGuire** (s. 5. tammikuuta 1978 Martinez, Kalifornia) on yhdysvaltalainen kirjailija. Hän on kirjoittanut myös salanimellä **Mira Grant**.

Useita McGuiren teoksia on ollut Hugo-palkinnon ehdokkaana, ja eräänä vuonna hän oli samana vuonna Hugo-ehdokkaana viidellä kirjalla, joukossa salanimellä julkaistut teokset. Vuonna 2017 McGuiren pienoisromaani *Every Heart a Doorway* sai pienoisromaanien sarjassa Nebula-palkinnon, Hugo-palkinnon ja Locus-palkinnon.

## Lähteet

## Aiheesta muualla
* Kotisivut 
*
Joel Hirvonen

**Joel Hannes Hirvonen** (s. 10. syyskuuta 1994) on suomalainen näyttelijä, joka on näytellyt muun muassa Aimon roolia televisiosarjassa *[[Lovemilla|#lovemilla]]* ja siitä tehdyssä elokuvassa *[[Lovemilla (elokuva)|Lovemilla]].* Hirvonen on näytellyt yli 20 elokuvassa ja televisiosarjassa. Hirvonen sai Parhaan pääosan Jussi-ehdokkuuden elokuvasta *[[Omenavarkaat]]* vuodelta 2024.

Hirvonen opiskeli teatteritaiteen maisteriksi Teatterikorkeakoulussa vuosina 2015–2020.

## Filmografia
### Elokuvat

### Televisiosarjat

## Lähteet

## Aiheesta muualla
* 
*
Pieni mies

**Pieni mies** on Jukka Kuoppamäen kirjoittama ja vuonna 1971 levyttämä musiikkikappale. Se julkaistiin singlenä sekä Kuoppamäen studioalbumilla *[[Trubaduurilauluja]]*. Kappale nousi Suomessa listalle elokuussa 1971 ja oli korkeimmillaan sijalla 16. Kappale on Kuoppamäen tunnetuimpia ja hän esittää sen jokaisessa konsertissaan.

Kappaleen innoittaja oli Kuoppamäen vajaa kaksivuotias poika Miika. Laulu syntyi, kun Kuoppamäki häntä nukkumaan peitellessään jäi katsomaan, kuinka lapsi nukkui hymyileväisenä pinnasängyssään. Laulussa kerrotaan, kuinka poikaa ensin odotettiin, kuinka hänen tulevaisuuttaan mietitään ja pohditaan sitä, jatkaako hän isänsä työtä. Kappaleessa todetaan myös, että kun pojasta itsestään tulee isä, hän ymmärtää mitä onni on.

Kuoppamäki voitti ”Pienellä miehellä” vuoden 1971 Rostockin iskelmäfestivaalit Itä-Saksassa. Kuoppamäen mukaan kappale oli hitti Itä-Saksassa ja Puolassa, ja häntä alettiin kutsua kyseisissä maissa pieneksi mieheksi.

”Pienen miehen” ovat levyttäneet myös Raimo Roiha (1972), Jatsiviikingit (1977), Reijo Kallio (1979) ja Eino Grön (1989).

## Lähteet
Colm Daly

**Colm Daly** on irlantilainen uransa lopettanut karateka. Hän voitti Kyokushinissa EM-pronssia 1991 ja myöhemmin 1995 IFK-liiton EM-kilpailuissa hopeaa hävittyään loppuottelussa Felix Ntumazahille. Daly voitti myös 1994 Britannian Openissa pronssia. Hän otteli Lontoon Openissa samana vuonna Ashiharaa edustanutta Semmy Schiltia vastaan, jolle Daly hävisi tuomariäänin. Hän saavutti urallaan myös kaksi Walesin raskaansarjan mestaruutta 1990 ja 1991.

## Lähteet
Aurora (norjalainen laulaja)

**Aurora Aksnes** (s. 15. kesäkuuta 1996 Stavanger, Norja), joka esiintyy nimellä **AURORA**, on norjalainen laulaja-lauluntekijä ja tuottaja. Hänen esikois-EP:nsä *[[Running with the Wolves]]* julkaistiin Decca Recordsilla toukokuussa 2015. Aurora julkaisi ensimmäisen kokopitkän studioalbumin *[[All My Demons Greeting Me as a Friend]]* vuonna 2016. Hänen kolmas albuminsa *[[The Gods We Can Touch]]* julkaistiin tammikuussa 2022 ja neljäs albuminsa *[[What Happened to the Heart?]]* kesäkuussa 2024.

Joulukuussa 2025 Aurora ja The Chemical Brothersin Tom Rowlands ilmoittivat perustaneensa uuden yhtyeen nimeltä Tomora. Kaksikko julkaisee ensimmäisen yhteisen albuminsa *[[Come Closer (Tomoran albumi)|Come Closer]]* huhtikuussa 2026.

## Nuoruus
Aurora Aksnes syntyi 15. kesäkuuta 1996 Stavangerissa Norjassa. Hänellä on kaksi vanhempaa sisarta, meikkitaiteilija Miranda ja muotisuunnittelija Viktoria. Viktoria suunnittelee ison osan Auroran esiintymisasuista. Hän varttui lähellä Bergeniä Osissa Hordalandin läänissä. Aurora alkoi tehdä sävellyksiä kuusivuotiaana ja sanoituksia yhdeksänvuotiaana.

## Diskografia
### Studioalbumit
**Sooloalbumit**
* 
* 
* 
* 

**Tomora**
* 

### EP-levyt
* 
* 

## Filmografia
### Lyhytelokuvat
**Into the Light* (2015)
**Nothing Is Eternal* (2016)
**Artisti: Aurora* (*En gang Aurora*, 2018)

### Animaatioelokuvat
* *[[Frozen 2]]* (2019)

## Lähteet

## Aiheesta muualla
Oskar Linnros

**Hans Oskar ”Kihlen” Linnros** (s. 15. elokuuta 1983 Sundbyberg, Ruotsi) on ruotsalainen muusikko. Hän perusti yhdessä Daniel Adams-Rayn kanssa Snook-nimisen alternative hip hop -duon. Sitten hän aloitti soolouran ja julkaisi sooloartistina ensimmäisen albuminsa *[[Vilja bli]]*. Albumi sijoittui kakkossijalle Ruotsin virallisella listalla ja sen kappale ”Från och med du” pääsi Sverigetopplistanin kärkeen. 

## Diskografia
### Albumit
**[[Vilja bli]]* (2010)
**[[Klappar och slag]]* (2013)
**[[Väntar på en Ängel]]* (2017)

### EP-levyt
**[[Väntar på en]]* (2017)

## Lähteet

## Aiheesta muualla
Jonne Koski

**Jonne Koski** (s. 1994) on suomalainen crossfit-urheilija.

Porista kotoisin oleva Koski aloitti crossfitin CrossFit Porissa 2012 harrastettuaan aiemmin uintia 16-vuotiaaksi asti. Vuonna 2013 hän ylsi ensimmäisen kerran mukaan Regionals-kilpailuihin (EM-kilpailut), joissa sijoittui kymmenenneksi. Vuosina 2014 ja 2015 Koski voitti Euroopan-mestaruuden päästen mukaan maailmanlaajuiseen Games-kilpailuun (MM-kilpailut), jossa hän oli ensimmäisellä osallistumiskerrallaan 32:s ja vuonna 2015 yhdeksäs. Vuonna 2016 Koski sijoittui EM-tasolla kolmanneksi ja MM-tasolla 40. sijalle.

Koski on harjoitellut ja suunnitellut harjoitusohjelmiaan crossfitin maailmanmestari Mikko Salon kanssa. Koski seurustelee EM-tason crossfit-urheilija Emilia Leppäsen kanssa. He asuvat Arabiemiraateissa.

## Lähteet
Eduard Kainberger

**Eduard "Edi" Kainberger** (20. marraskuuta 1911 Salzburg – 7. maaliskuuta 1974 Salzburg) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Kainberger edusti SAK 1914:aa.

Myös Eduard Kainbergerin veli Karl Kainberger oli mukana Itävallan joukkueessa voittamassa Berliinissä jalkapallon olympiahopeaa.

## Lähteet
Franz Mandl

**Franz Mandl** (4. elokuuta 1916 Wien – 4. helmikuuta 1988) oli itävaltalainen jalkapalloilija ja olympiamitalisti. Hän oli mukana vuoden 1936 kesäolympialaisissa Berliinissä hopeaa voittaneessa Itävallan jalkapallomaajoukkueessa.

## Lähteet
Franz Fuchsberger

**Franz Fuchsberger** (28. syyskuuta 1910 Wolfsbach – 1992) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Fuchsberger edusti SV Urfahria.

## Lähteet
Josef Kitzmüller

**Josef Kitzmüller** (21. kesäkuuta 1912 – 14. maaliskuuta 1979) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Kitzmüller edusti SV Admiraa.

## Lähteet
Frans I (Liechtenstein)

**Frans I** (koko nimi *Franz de Paula Maria Karl August*, 28. elokuuta 1853 – 25. heinäkuuta 1938) oli Liechtensteinin ruhtinas vuodesta 1929 kuolemaansa asti 1938 eli yhdeksän vuoden ajan. Ennen valtaan nousuaan hän toimi maansa suurlähettiläänä Brysselissä ja Venäjällä.

Hän kuoli lapsettomana, joten valta siirtyi hänen veljenpoikansa pojalle Frans Joosef II:lle, josta tuli sijaishallitsija jo maaliskuussa 1938, kolme kuukautta ennen Frans I:n kuolemaa.

## Kunnianosoituksia

*  Liechtensteinin ansioritarikunta (Liechtenstein, 1937, perustaja)
*  Leopoldin ritarikunta (Itävalta-Unkari, 1897)
*  Kultaisen taljan ritarikunta (Itävalta-Unkari)
*  Maltan ritarikunta
*  Pyhän Aleksanteri Nevskin ritarikunta (Venäjä)
*  Pyhän Hubertin ritarikunta (Baijeri)

## Lähteet
Perusluottokortti

**Perusluottokortti** oli suomalainen luottokortti. Kortin takana olivat Elanto ja Suomen Työväen Säästöpankki. Ne perustivat yhteisen luottokorttiyhtiön, *Perusluotto oy*:n, joka ryhtyi maaliskuussa 1986 rahoittamaan asiakkaiden Elannosta ja muista Perusluottokortin hyväksyvistä liikkeistä velaksi tekemiä ostoksia.

Perusluottokortti korvasi STS:n liiketoiminnassa sen asiakkailleen aiemmin myöntämät OK-kortit.

Perusluotto oy:n liiketoiminta tuotti tappiota, vaikka korttikanta lisääntyikin ”kohtuullisesti”. Elannon jäsenkunta ei ollut tottunut muovirahaan, vaan suosi vanhakantaista vastakirjakauppaa, josta myyjä ei saanut korkotuloja. Perusluotto oy:n toimintaa ei kehitetty, vaan Elanto ja STS ajoivat kumpikin omia etujaan. Perusluoton toiminnot siirrettiin vuonna 1991 STS-pankin, Elannon ja Ekan vasta perustamalle yhtiölle *Suomen Tilirahoitus Oy*. Suomen Tilirahoitus myytiin Postipankille 1997 ja sulautui 1998 *Suomen Tililuottoon*, jonka nimeksi vaihtui *Leonia kortti Oy*.

## Lähteet
*
Kirstula

**Kirstula** on Hämeenlinnan 13. kaupunginosa. Se sijaitsee kantakaupungin pohjoispuolella Hattulan rajalla rajoittuen idässä Vanajaveteen ja lännessä valtatiehen 3. Kirstulan läpi kulkevat lisäksi päärata sekä kantatie 57. Tällä hetkellä kaupunginosassa on pääasiassa peltoa ja vähäistä omakotiasumista, mutta sinne on suunniteltu moottoritien ja rautatien väliselle alueelle sijoittuvaa teollisuusaluetta samalle paikalle kaavaillun Sunny Car Center -hankkeen kaaduttua. Vuonna 2017 Kirstulaan vahvistettiin uusi asemakaava, jossa alueelle on sijoitettu lukuisia myymälä- ja toimistotiloille varattuja tontteja.

## Sunny Car Center

Sunny Car Center, tai Kirstulan autokeskus, oli Kirstulaan moottoritien ja rautatien väliselle 27,5 hehtaarin alueelle suunnitteilla ollut autotavaratalo. Keskukseen oli tarkoitus rakentaa tiloja autokaupalle ja oheistoiminnoille noin 75&nbsp;000 kerrosneliötä. Toteutuessaan se olisi ollut Euroopan suurin autokauppa. Hanke kohtasi useita vastoinkäymisiä, ja lopullisesti se kaatui, kun toteuttamisen edellytyksenä ollut tonttikauppa peruuntui. Hankkeen toimitusjohtajana toimi Markku Ritaluoma.

## Lähteet
Walter Werginz

**Walter Werginz** (18. elokuuta 1913 Itävalta – 21. maaliskuuta 1944 Sukhovola Ukraina) oli itävaltalainen jalkapalloilija ja olympiamitalisti. Hän oli mukana vuoden 1936 kesäolympialaisissa Berliinissä hopeaa voittaneessa Itävallan jalkapallomaajoukkueessa. Werginz edusti KAC:tä.

## Lähteet
Max Hofmeister

**Max Hofmeister** (22. maaliskuuta 1913 Leoben – 12. huhtikuuta 2000 Leoben) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Hofmeister edusti DSV Leobenia.

## Lähteet
Karl Wallmüller

**Karl Wallmüller** (22. lokakuuta 1913 Linz, Itävalta – 16. helmikuuta 1944 Toila, Viro) oli itävaltalainen jalkapalloilija ja olympiamitalisti. Hän oli mukana vuoden 1936 kesäolympialaisissa Berliinissä hopeaa voittaneessa Itävallan jalkapallomaajoukkueessa. Wallmüller edusti SV Urfahria.

## Lähteet
Anton Krenn

**Anton Krenn** (18. huhtikuuta 1911 – huhtikuu 1993) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Krenn edusti Polizei SV:tä.

## Lähteet
Martin Kargl

**Martin Kargl** (30. joulukuuta 1912 – 20. toukokuuta 1946) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Kargl edusti SC Koresia.

## Lähteet
Ernst Künz

**Ernst Künz** (23. helmikuuta 1912 Itävalta – 21. elokuuta 1944 Santakai Liettua) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Künz edusti FC Lustenauta.

## Lähteet
Klement Steinmetz

**Klement Steinmetz** (23. maaliskuuta 1915 Kindberg – 2. toukokuuta 2001) oli itävaltalainen jalkapalloilija ja olympiamitalisti. Hän oli mukana vuoden 1936 kesäolympialaisissa Berliinissä hopeaa voittaneessa Itävallan jalkapallomaajoukkueessa. Steinmetz edusti Kapfenberger SV:ta.

## Lähteet
Adolf Laudon

**Adolf Laudon** (13. joulukuuta 1912 – 22. marraskuuta 1984) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Laudon edusti SAK 1914:aa.

## Lähteet
Robin Ryynänen

**Robin Ryynänen** (s. 16. maaliskuuta 1997 Järvenpää) on suomalainen kestävyysjuoksija. Hän edustaa Turun Urheiluliittoa, ja hänen aikaisemmat seuransa ovat Järvenpään Palo ja Keski-Uudenmaan Yleisurheilu. Hän voitti ensimmäiset aikuisten Suomen-mestaruutensa vuonna 2017.

Ryynänen sijoittui 5 000 metrin juoksussa 23:nneksi Bydgoszczin alle 20-vuotiaiden MM-kilpailuissa 2016. Hän oli samassa kaupungissa järjestetyissä alle 23-vuotiaiden EM-kilpailuissa 2017 yhdestoista 10&nbsp;000&nbsp;metrin juoksussa.

Ryynänen voitti Kalevan kisoissa 2017 SM-kultaa 5 000 metrin juoksussa ennätysajallaan 14.20,09. Aiemmin samana vuonna hän juoksi 10&nbsp;000 metrillä ennätyksensä 29.55,86 sijoittuessaan PM-kilpailussa toiseksi. Viestijuoksun SM-kilpailuissa 2017 hän voitti Turun Urheiluliiton joukkueen jäsenenä kultaa 4&nbsp;×&nbsp;1&nbsp;500 metrillä. Hallikaudella 2017 hän saavutti 3&nbsp;000 metrillä SM-pronssia.

## Lähteet
Arthur Schwab

**Arthur Tell Schwab** (4. syyskuuta 1896 Bortewitz Saksa – 27. helmikuuta 1945 Siglingen Saksa) oli sveitsiläinen kilpakävelijä ja olympiamitalisti.

Schwab edusti Sveitsiä olympialaisissa kolme kertaa, vuonna 1924 Pariisissa, vuonna 1932 Los Angelesissa sekä vuonna 1936 Berliinissä. Pariisissa hän sijoittui 10 kilometrin kävelyssä viidenneksi, Los Angelesissa hän joutui keskeyttämään 50 kilometrin kävelyssä ja Berliinissä hän saavutti hopeaa 50 kilometrin kävelystä. Olympiahopean lisäksi Schwab saavutti 50 kilometrin kävelystä EM-hopeaa vuoden 1934 EM-kilpailuista. Ennätyksikseen hän käveli 10 kilometrillä ajan 46.02,0 vuonna 1936 ja 50 kilometrillä ajan 4.31.32 vuonna 1935.

Arthur Tell Schwabin poika Fritz Schwab oli kaksinkertainen olympiamitalisti 10 kilometrin kävelystä.

## Lähteet
Unite the Right Rally

**Unite the Right Rally** oli Yhdysvaltain Virginian osavaltion Charlottesvillen kaupungissa 11.–12. elokuuta 2017 pidetty mielenosoitus. Yhdysvaltain äärioikeisto järjesti mielenosoitukseen vastustaakseen Yhdysvaltain sisällissodassa Konfederaation orjavaltioiden asevoimia johtanutta Robert E. Leetä esittävän patsaan poistoa Charlottesvillen Emancipation Parkista. Mielenosoituksessa oli paikalla myös suuri määrä äärioikeistoa vastustavia vastamielenosoittajia. Mielenosoitus muuttui väkivaltaiseksi äärioikeiston ja vastamielenosoittajien taistellessa.

12. päivän iltapäivänä valkoista ylivaltaa kannattanut äärioikeistolainen James Fields ajoi autollaan vastamielenosoittajien väkijoukkoon, jolloin 32-vuotias paikallinen ihmisoikeusaktivisti Heather Heyer kuoli ja 19 muuta loukkaantui. Oikeusministeri Jeff Sessionsin mukaan teko oli kotimaista terrorismia. Lisäksi valkoista ylivaltaa kannattavien mielenosoittajien joukko pahoinpiteli vastamielenosoitukseen osallistuneen afroamerikkalaisen miehen teräsputkilla paikallisessa pysäköintihallissa.

Joulukuussa 2017 Charlottesvillen kaupunki nimesi kadun vastamielenosoituksessa surmansa saaneen antifasistin Heather Heyerin mukaan.

## Reaktiot
Kaksi entistä presidenttiä, George H. W. Bush ja George W. Bush, tuomitsi lausunnossaan kaiken antisemitismin ja rotuvihan.

### Donald Trumpin lausunto
Tapahtumien jälkeen kohua herätti Yhdysvaltain presidentin Donald Trumpin suhtautuminen mielenosoitukseen ja autoiskuun. Toisin kuin monet muut poliitikot sekä Trumpin edustamassa republikaanipuolueessa että opposition demokraattipuolueessa, Trump ei tuominnut yksiselitteisesti äärioikeiston väkivaltaa, vaan syytti väkivaltaisuuksista ”monia osapuolia” (). Tosin myöhemmin Trump tuomitsi Charlottesvillen rasistisen väkivallan ja kutsui rasismia pahuudeksi ja Ku Klux Klania, uusnatseja sekä valkoisen ylivallan puoltajia roistoiksi ja rikollisiksi.

Kymmenet valtakunnan tason poliitikot molemmista pääpuolueista tuomitsivat presidentin ensimmäiset lausunnot häpeällisinä ja uusnatsismia puolustavina. Varapresidentti Mike Pencen mukaan "me emme suvaitse uusnatsien ja KKK:n vihaa ja väkivaltaa". Lääkeyritys MSD:n toimitusjohtaja Kenneth Frazier erosi Trumpin teollisuusneuvostosta 14. elokuuta ja totesi olevansa velvollinen ottamaan kantaa "suvaitsemattomuutta ja ääriliikkeitä vastaan".

## Lähteet

## Aiheesta muualla
Kultakuume (albumi)

**Kultakuume** on Kultakuumeen toinen ja viimeiseksi jäänyt studioalbumi. Se julkaistiin vuonna 1990 levymerkillä Amulet.

## Kappaleet
Kappaleet on säveltänyt ja sanoittanut Petri Saarela.
#
#
#
#
#
#
#
#
#
#

## Kokoonpano
* Petri Saarela – laulu, kitara, kissalauta
* Pekka Nykänen – koskettimet, taustalaulu
* Jorma Savolainen – basso
* Renè Granström – rummut, taustalaulu

## Lähteet
Sierra Leonen mutavyöryt 2017

**Vuoden 2017 Sierra Leonen mutavyöryt** tapahtuivat aamuyöllä maanantaina 14. elokuuta 2017. Useita päiviä kestäneet rankkasateet olivat aiheuttaneet tulvia Sierra Leonen pääkaupungin Freetownin ympäristössä, ja 14. päivän aamuyönä vuorenrinne Freetownin suurkaupunkialueeseen kuuluvassa Regentissä sortui sateiden vaikutuksesta, jolloin kaupunkialueelle vyöryi suuri määrä vetistä maa-ainesta ja sadat talot tuhoutuivat.

Maanvyörymän syynä eivät ole vain runsaat sateet vaan myös ihmisen toiminta. Maastoa on muokattu aiempaa alttiimmaksi vyöryille ja metsää hakattu, kun asutus on laajentunut vuoren rinteille.

Mutavyöryjen on vahvistettu aiheuttaneen ainakin 499 ihmisen kuoleman, ja sadat olivat 19. elokuuta yhä kateissa. Kuolleista yli 150 oli lapsia. Mutavyöryjen vuoksi yli 20&nbsp;000 ihmistä ovat joutuneet jättämään tai menettäneet kotinsa.

Luonnonkatastrofin seurauksena oli elokuun 31. päivän tiedon mukaan vahvistettu kuolleeksi jo yli 500 ihmistä. Lisäksi 810 henkeä oli virallisten lukujen mukaan yhä kateissa. Uhriluvun arvioitiin nousevan vielä merkittävästi, joskin osan kadonneista uskottiin sisältyneen tunnistamattomaksi jääneiden kuolleiden joukkoon. Tässä vaiheessa yli  5&nbsp;900 ihmisen, joista yli 960 oli lapsia ja yli 390 raskaana olevaa tai vauvaa hoitavaa naista, raportoitiin tarvitsevan välitöntä apua ja suojaa kodin tuhouduttua luonnonmullistuksessa tai muusta vastaavasta syystä.  Paikallishallinnon 27. elokuuta esittämän arvion mukaan luonnonmullistuksessa menehtyi yli 1&nbsp;000 henkeä.
 
## Lähteet

## Aiheesta muualla
*
Tauno Kajander

**Tauno Kaarlo Kajander** (7. lokakuuta 1932 Kuusankoski – 20. joulukuuta 1977 Kuusankoski) oli suomalainen näyttelijä. Hän teki valtaosan urastaan Suomen teattereissa, mutta lisäksi hän näytteli Taave-renkiä Matti Kassilan elokuvassa *[[Elokuu (vuoden 1956 elokuva)|Elokuu]]* (1956) ja Hekan sivuosan Maunu Kurkvaaran elokuvassa *[[Rakas...]]* (1961).

Kajander kävi ammattikoulun jälkeen Suomen Teatterijärjestöjen Keskusliiton kurssin ja opiskeli sen jatkoksi Suomen Teatterikoulussa 1953–1956. Hänet kiinnitettiin näytäntökaudeksi 1956–1957 Jyväskylän Työväen Teatteriin (1956–57), sitten kahdeksi vuodeksi Tampereen Teatteriin. Radioteatterissa Kajander näytteli 1959–1963, sitten Helsingin Kansanteatterissa 1963–1965), Helsingin Kaupunginteatterissa 1965–1967, Kotkan kaupunginteatterissa 1967–1971 ja Porin Teatterissa 1971–1977.

Kajander kuoli 45-vuotiaana joulun alla 1977 omakotitalonsa tulipalossa Kuusankoskella.

## Lähteet
Sofia Arasola

**Sofia Arasola** (s. 24. maaliskuuta 1991) on suomalainen tanssija ja näyttelijä. Hän on tullut tutuksi etenkin roolistaan MTV3-kanavan saippuasarjassa *[[Salatut elämät]]*, jossa hän esitti Lola Vinbergiä vuosina 2017–2019. Hän jatkoi Lola Vinbergin esittämistä *Salattujen elämien* sisarsarjassa *[[Rantabaari]]* vuoteen 2020 asti. Aiemmin hän on ollut mukana Turun kaupunginteatterissa niin tanssijana kuin näyttelijänä. Arasola on myös laulanut muun muassa Eino Grönin juhlakonsertissa.

Hän on valmistunut tanssijaksi Turun konservatoriosta vuonna 2015. Arasolan äiti on näyttelijä Marjukka Arasola.

Arasola seurusteli jääkiekkoilija Siim Livikin kanssa, Mutta ovat sittemmin eronneet.

## Filmografia

## Lähteet

## Aiheesta muualla
* 
* Sofia Arasolan teatteritöitä suomalaisen teatterin tietopankissa Ilonassa
Eva Adamson

**Nyasha Eva Adora Adamson** on suomalainen näyttelijä. Hänellä on ollut roolit muun muassa päivittäissarjoissa *[[Uusi päivä (televisiosarja)|Uusi päivä]]* ja *[[Salatut elämät]]*.

Hän valmistui ylioppilaaksi Tampereen yhteiskoulun lukiosta keväällä 2017.

## Filmografia

## Lähteet
Pyriminobaakki-metyyli

**Pyriminobaakki-metyyli** (C17H19N3O6) on pyrimidiinijohdannaisiin kuuluva orgaaninen yhdiste. Yhdistettä voidaan käyttää rikkaruohomyrkkynä riisiviljelmillä.

## Ominaisuudet, käyttö ja valmistus
Pyriminobaakki-metyyli on huoneenlämpötilassa väritöntä kiteistä ainetta. Yhdiste on käytännöllisesti katsoen liukenematonta veteen tai heksaaniin. Metanoliin, asetoniin tai etyyliasetaattiin yhdiste sen sijaan liukenee hyvin. Pyriminobaakki-metyylin herbisidinen teho perustuu siihen, että se on kasvien asetolaktaattisyntaasientsyymin inhibiittori ja tällöin kasvien tarvitsemien aminohappojen biosynteesi estyy. Yhdiste imeytyy lehtien kautta ja vaikuttaa muun muassa kananhirsseihin (*Echinochloa*). Nisäkkäille pyriminobaakki-metyyli ei ole myrkyllistä ja WHO luokittelee sen epätodennäköisesti haitalliseksi.

Pyriminobaakki-metyyliä voidaan valmistaa 2-hydroksi-6-metoksi-iminoetyylibentsoehapon ja 2-kloori-4,6-dimetoksipyrimidiinin välisellä reaktiolla. Ainetta käytetään rikkaruohomyrkkynä erityisesti riisiviljelmillä. Sitä käytetään tyypillisesti emulsiona tai rakeina.

## Lähteet

## Aiheesta muualla
*Human Metabolome Database (HMDB): Pyriminobac-methyl 
*Food Component Database (FooDB): Pyriminobac-methyl 
*Kyoto Encyclopedia of Genes and Genomes (KEGG): Pyriminobac-methyl
Myllystä Willy

**Myllystä Willy** (englanniksi useilla nimillä: *Something Special*, *Willy/Milly* ja *I Was a Teenage Boy*) on vuonna 1986 ensi-iltansa saanut Paul Schneiderin ohjaama yhdysvaltalainen fantasiakomedia. Elokuvan tarina perustuu samannimiseen Alan H. Friedmanin kirjaan. Elokuvan päähahmo on nuori poikatyttö Milly Niceman, joka on onneton sukupuoleensa kohdistuvien perinteisten odotusten vuoksi. Milly haluaisi tulla pojaksi, jotta hän voisi käyttäytyä haluamallaan tavalla. Elokuva on englanninkielinen. 

## Juoni
Milly (Pamela Adlon) on 14-vuotias tyttö, joka turhautuu äitinsä (Patty Duke) yrityksiin kitkeä hänen poikamaisia tapojaan. Hänen äitinsä mielestä Millyn käyttäytyminen on tytölle sopimatonta ja äiti toivookin, että hän olisi kiinnostunut tanssista ja mekoista. Kun Millyn parhaan ystävän pikkuveli Malcolm (Seth Green) kertoo hänelle noidan loitsusta joka täyttäisi hänen suurimman toiveensa, Milly tarttuu tilaisuuteen. Hän käy noidan luona, mutta loitsu kuitenkin ilmeisesti epäonnistuu jollakin tavalla. Seuraavana päivänä Milly huomaa, että loitsu ei onnistunut vaan se on muuttanut hänet hermafrodiitiksi. Hän kertoo perheelleen mitä on tapahtunut ja yllätten hänen isänsä kannustaa häntä tutustumaan uuteen maskuliinisuuteensa. Niinpä Milly ottaa nimekseen ”Willy” ja siirtyy uuteen kouluun siirto-opiskelijaksi. 

Aluksi Milly pitää uudesta persoonastaan ja sukupuolestaan. Pian hän kuitenkin joutuu konfliktiin huomatessaan, että elämä poikana ei ole välttämättä sen helpompaa. Milly myös huomaa, että hänellä on tunteita ystäväänsä Alfieen (Eric Gurry). Myös Alfie yhtä lailla hämmentynyt tunteistaan "Willyyn". Elokuvan lopussa Milly päättää ryhtyä entistäkin tyttömäisemmäksi.

## Elokuvan vastaanotto
Elokuva sai varsin kielteisen vastaanoton. Providence Journal kirjoitti, että elokuva saattaisi toimia mikäli se olisi hulvaton Tootsie-tyyppinen farssi tai jos se tarkastelisi psykologista traumaa, jota Milly/Willy on käymässä lävitse. 

Sun-Sentinelin murska-arvostelun mukaan elokuva oli niin pinnallinen, tylsä ja keskentekoinen, että on ihme jos kukaan on katsonut sitä ennen sen julkaisua. Daily News of Los Angelesin ja Los Angeles Timesin arvosteluiden mukaan elokuva ei toimi juurikaan komediana mutta siinä on kuitenkin jotakin viehätysvoimaa.

Jack Halberstam kritisoi kirjassaan ”Female Masculinity”, että elokuvan tapa ratkaista sukupuolen moninaisuudesta johtuvia ongelmia on ongelmallinen

## Lähteet
Jurvala (Luumäki)

**Jurvala** on kylä Luumäellä. Siellä on noin 1&nbsp;200 asukasta. Jurvalassa on esimerkiksi ravintola, hotelli, ruokakauppa, koulu, päiväkoti, kirjasto ja paloasema. Tilastollisessa taajamaluokituksessa Jurvala on osa Luumäen asemanseudun taajamaa.

Kylän halki kulki aiemmin ruuhkainen ja vaarallinen Kuutostie, mutta kun nelikaistainen ohitustie valmistui elokuussa 2017, kylä rauhoittui. Kylän halkova tie saa uuden nimen Itsenäisyydentie. Lähellä on muun muassa P. E. Svinhufvudin kotimuseo Kotkaniemi ja Salpalinja.

Nykyisin kylän merkittävimmät työllistäjät ovat Etelä-Karjalan Osuuskauppa, Aurek, Hotelli Salpa sekä Kangasvarren koulu ja päiväkoti.

## Historia
Jurvalassa on ollut mm. tehdas, joka tuotti puutavaraa sekä UFO-niminen kahvila, Shellin ja Esson huoltoasema, kartingrata, K-kauppa ja Osuuspankki. 1960-luvun alkupuolella perustettiin Luumäen motelli, joka nyt toimii nimellä Hotelli Salpa. Kylällä oli myös kahvila-ravintola Taverna, joka paloi marraskuussa 2016.

## Lähteet
Ben Lerner

**Ben Lerner** (4. helmikuuta 1979 Topeka, Kansas, Yhdysvallat) on yhdysvaltalainen runoilija. Hänen esikoisromaaninsa *Lähtö Atochan asemalta* (*Leaving the Atocha Station*, 2011) ilmestyi suomeksi vuonna 2017. Erityisesti pamfletti *The Hatred of Poetry* toi hänet julkisuuteen. Sen on suomentanut nimellä *Runouden vihaamisesta* runouslehti Tuli&Savun numeroon 89 kriitikko Vesa Rantama.

Lerner valmistui kandidaatiksi (B.A.) 2001 ja maisteriksi (M.F.A.) 2003 Brownin yliopistosta. Vuonna 2015 Lerner sai MacArthur Fellowship -palkinnon.

## Teokset
### Runo
* 
* 
* 
*  Kolmen julkaistun teoksen kokoelma

### Proosa
* 
* *10:04*, Faber and Faber, 2014. 
* 

### Muu
*The Hatred of Poetry.* FSG Originals, 2016.

## Lähteet
Luhdanjoen valuma-alue

**Luhdanjoen valuma-alue** (vesistöaluetunnus 35.85) on Kanta-Hämeessä Hollolassa, Janakkalassa, Hausjärvellä ja Hämeenlinnassa sijaitseva Mommilanjärveen laskevan joen ja samalla Vanajan reitin valuma-alueessa sijaitseva toisen jakovaiheen valuma-alue. Sen pinta-ala on 84,09 neliökilometriä ja alueen järvisyys on 0,9&nbsp;%. Vesistön valuma-alueen alarajana on Mommilanjärvi, jossa reitin vedet tulevat seuraavaksi Puujoen alueelle (35.82).

Luhdanjoen valuma-alue kuuluu Kokemäenjoen vesistöön (vesistöaluetunnus 35) ja on Vanajan reitin valuma-alueen (35.8) kolmannen jakovaiheen viides osa-alue, joka valuma-alueen pienuuden vuoksi ei enää jaeta osa-alueisiin. Siihen kuuluu 8 järveä tai lampea, joiden pinta-ala on yli hehtaarin.

Alla esiteltävässä alueen kuvauksessa on käytetty lähteinä Suomen ympäristökeskuksen viranomaistietoja ja Maanmittauslaitoksen karttapalvelua.

## Alueen kuvaus
### Joen pääuoma
Luhdanjoki laskee Mommilanjärveen Hausjärven Hietoisessa. Perinkäänjärveen laskee pohjoisesta Kanalansillanoja ja jonka nimi on juuri ennen järveenlaskua Häntästenoja. Myös tätä ojaa voi pitää valuma-alueen pääuomana, joka jatkuu Perinkäänjärvestä alaspäin Arrankorpeen asti Lapinojan nimellä. Joen alajuoksua kutsutaan Luhdanjoeksi.

Kanalansillanoja alkaa metsäisiltä soilta Kanalan ja Kataloisten kylien takana. Ojan kulku peltoaukeiden halki tapahtuu syviä ja suoraksi peruttuja johto-ojia myöten. Ojan nimi vaihtuu juuri pelloilla, jossa sitä kutsutaan Häntästenojaksi. Järvisuo on hyvin kosteaa ja sinne on voitu kaivaa ojaa vain rajoitetusti. Paikalla lienee ainemmin ollut Perinkäistenjärveäkin suurempi vesistö . Perinkäistenjärvestä joki alkaa virtaamalla luoteeseen. Laaselassa Lapinjoki tekee puolen kierroksen mutkan ja alkaa virrata sitten kaakkoon päin. Laaselan mutkassa joesta tulee Hämeenlinnan ja Janakkalan rajajoki Arrankorvelle asti.

### Valuma-alue
Yläjuoksun merkittävin sivuhaara on Savioja, joka yhtyy Lapinjokeen Arrankorven laajan peltoaukean luoteispäähän. Se saa alkunsa Perinkäistenjärven itäpuolelta, jossa sijaitsevat peräkkäin Mustakatos ja Palojärvi. Ojitetulla Mustijärvensuolla olevat Taka-Mustijärvi ja Etu-Mustijärvi laskevat Palojärveen. Niiden eteläpuolella sijaitseva Savilammi laskee Savilammensuon kuivatusvesien mukana myös Palojärveen. Mustakatoksen kaakkoipuolella sijaitseva Kuiva Valkjärvi laskee Ajoksensuon kuivatusojien mukana Saviojan keskijuoksulle.

Luhdanjokeen vasemmalta yhtyy Harasjärven laskuoja. Asukkaat ovat muokanneet laskuojaa ja sen varrella on paljon tekolampia.

Koivukehän kylän länsipuolella sijaitsee pieni Valkjärvi, jolla ei ole merkitty karttaan laskuojaa. Eteläpuolella sijaitseva Ristisuo ja Suontausta ovat tiheästi ojitettua suomaata. Niiden laskuoja yhtyy Luhdanjokeen Hietoisessa lähellä joensuuta.

## Lähteet

## Aiheesta muualla
* JärviWiki: [Luhdanjoen valuma-alue (35.85)](https://www.jarviwiki.fi/wiki/Luhdanjoen_valuma-alue_(35.85)), viitattu 14.8.2017
Palkansaajasäätiö

**Palkansaajasäätiö** (vuoteen 2000 **STS-Säätiö**) on suomalainen vuonna 1989 perustettu säätiö. Säätiö perustettiin, kun Suomen Työväen Säästöpankki muutettiin liikepankiksi, *STS-Pankki Oy*:ksi.

Säätiön tarkoitus on:
# Säästäväisyyden ja palkansaajien taloudellisen tietämyksen edistäminen ja
# STS-pankin perinteen vaaliminen ylläpitämällä STS-pankkimuseota ja työväen säästöpankkien ja STS-pankin arkistoa.

Palkansaajasäätiön toimitusjohtana toimii Teemu Hirvonen.

Säätiön ylläpitämä *STS-pankkimuseo* toimii Työväenmuseo Werstaan yhteydessä Tampereella.

## Historiaa
Säätiön alkuperäinen tarkoitus oli omistaa STS-Pankin äänivaltaisia K-osakkeita. Tavoitteena oli, että STS-Pankin määräysvalta säilyisi työväenliikkeellä. Vuonna 1992 säätiö myi osakkeet KOP:lle, kun STS-Pankkia uhkasi konkurssi. Tilalle säätiö osti KOP:n osakkeita, joita se myöhemmin myi ja korvasi muilla sijoituksilla.

STS-Säätiön valtuuskunnan ja hallituksen paikat jaettiin säätiötä perustettaessa vasemmistopuolueiden välisellä vallanjakosopimuksella siten, että SDP:n osuus oli 2/3 paikoista, kansandemokraattien 3/12 ja Devan osuus 1/12. Uusia jäseniä nimitettäessä on sovellettu vanhaa vallanjakosopimusta.

Säätiön nimeksi vaihdettiin Palkansaajasäätiö vuonna 2000. Nimellä tahdottiin korostaa, että säätiön toiminnassa työväen pankkiperinne oli jäänyt sivujuonteeksi ja palkansaajien taloudellisen tietämyksen edistäminen tullut yhä tärkeämmäksi. Uudella nimellä haluttiin myös välttää sekaannuksia muihin STS-nimisiin tahoihin.

## Lähteet
Eräsaari

**Eräsaari** on sukunimi, joka on muun muassa seuraavilla suomalaisilla henkilöillä:

*Eero Eräsaari (1920–2016), eversti ja päätoimittaja
*Leena Eräsaari (s. 1948), yhteiskuntatieteiden tohtori, Jyväskylän yliopiston sosiaalityön professori, Risto Eräsaaren entinen puoliso
*Risto Eräsaari (s. 1946), valtiotieteiden tohtori, Helsingin yliopiston sosiaalipolitiikan emeritusprofessori, Eero Eräsaaren poika
Pekka Kytömäki

**Pekka Kytömäki** (s. 10. toukokuuta 1975 Hämeenlinna) on tamperelainen runoilija ja kääntäjä. Hän aloitti runouden kirjoittamisen 37-vuotiaana vuonna 2012 ja sai kunniamaininnan Pirkanmaan kirjoituskilpailun  lyriikkasarjassa vuonna 2014. Kytömäen esikoisrunokokoelma *Ei talvikunnossapitoa* ilmestyi vuonna 2015 ja sai Tampereen kaupungin kirjallisuuspalkinnon vuonna 2016. Palkintoperusteissa kiitettiin teoksen tiiviitä ja aforistisia runoja hiotusta ja oivaltavasta runokielestä.

Kytömäen toinen runokokoelma *Valo pilkkoo pimeää* ilmestyi vuonna 2016. Kytömäki on mukana vuonna 2017 ilmestyneessä kaksikielisessä runoantologiassa *Lungfuls of Silence – Keuhkojen täydeltä hiljaisuutta* yhdessä Arto Lapin ja Niklas Salmen kanssa. Palindromirunoista koostuva kolmas kokoelma *Aattelu rulettaa* ilmestyi vuonna 2018. Myös neljäs kokoelma *Sytytys* (2020) koostuu palindromirunoista. Viides kokoelma *Historian pienmiehiä* ilmestyi kesäkuussa 2023. Se on paluu kahden ensimmäisen runokirjan tyyliin. 

Pekka Kytömäki on kirjailija Anni Kytömäen veli.

## Teokset
### Runoteokset
* 
* 
* 
* 
* 

### Antologiat
* 

## Palkinnot
* Tampereen kaupungin kirjallisuuspalkinto (2016)

## Lähteet

## Aiheesta muualla
* Pekka Kytömäen Facebook-kirjailijasivu
* Video esiintymisestä Runopiha-tapahtumassa Tampereella 6.7.2016
* Ylöjärven Uutisten haastattelu
Jo’ Buddy Meets Funky Kingstone

__NOTOC__
**Jo’ Buddy Meets Funky Kingstone** on Jo’ Buddyn ja Funky Kingston -yhtyeen albumi, joka julkaistiin vuonna 2015.

## Kappaleet

#
#
#
#
#
#
#
#
#
#
#
#

## Kokoonpano
* Jo' Buddy – laulu, kitara, vihellykset
* Jarno Forsman – kosketinsoittimet
* Tommi Laine – kitara, taustalaulu
* Timo Kaaja – basso
* Juppo Paavola – rummut
* Mika Hiironniemi – cabasa 
* Ismaila Sane – lyömäsoittimet
* Masa Orpana – saksofonit
* Sami Sippola – saksofonit
* Inari Ruonmaa – saksofoni
* Marjo Leinonen – laulu
* Diz Watson – piano 
* Tony Uter – tamburiin, shaker, djembe

## Lähteet
* ''Jo’ Buddy Meets Funky Kingstone'' discogs.com -sivustolla
Ajanvietematematiikka

**Ajanvietematematiikka** tarkoittaa matemaattisia pulmatehtäviä ja pelejä, joita ihmiset harrastavat huvin vuoksi. Niissä käytetään samaa logiikkaa ja päättelyä kuin matematiikassa. Suurelle yleisölle tarkoitetut tehtävät ovat usein helppoja, ja ratkaisun voi löytää ilman matematiikan erikoistaitojakin kokeilemalla erilaisia vaihtoehtoja. Matemaattisia tehtäviä julkaistaan ajanvietteeksi esimerkiksi lehtien ajanvietepalstoilla.

Ajanvietematemaattisia tehtäviä on monelta eri matematiikan alalta, mutta etenkin geometriasta, lukuteoriasta ja kombinatoriikasta. Yleisiä tehtäviä tai pelejä ovat esimerkiksi sudoku, taikaneliöt, soluautomaatti, laatoitustehtävät, tulitikkujen siirtelytehtävät, pakkausongelmat ja alueen jakamistehtävät.

Jotkut pitävät ajanvietematematiikkaa keinona herättää oppilaissa kiinnostusta matematiikan opiskeluun.

## Katso myös
* Mekaaninen pulma

## Lähteet

## Aiheesta muualla
Ashton-under-Lynen rautatieasema

**Ashton-under-Lynen rautatieasema** on rautatieasema Ashton-under-Lynen kaupungissa Suur-Manchesterin alueella. Se sijaitsee Cotswold Linen varrella.

Asema avattiin 13. huhtikuuta 1846 nimellä **Ashton**. Se sai uudeksi nimekseen **Ashton (Charlestown)** vuonna 1874. Nykyinen nimi otettiin käyttöön 6. toukokuuta 1968. Asemaa käytti 324&nbsp;674 matkustajaa kaudella 2017–2018.

## Lähteet
* 

### Viitteet
Heili-kirjastot

**Heili-kirjastot** on Etelä-Karjalan kaupungin- ja kunnankirjastojen yhteinen kirjastokimppa. Kimppa aloitti toimintansa vuonna 2013 ja laajeni koko Etelä-Karjalan alueelle kesällä 2018, kun myös Luumäen kunnankirjasto liittyi mukaan.

Kirjastoverkostoon kuuluvat Imatran, Lappeenrannan, Lemin, Luumäen, Parikkalan, Rautjärven, Ruokolahden, Savitaipaleen ja Taipalsaaren kirjastot. Heili-kirjastoilla on yhteinen verkkokirjasto, kirjastokortti ja käyttösäännöt. Heili-kirjastokortilla voi lainata ja tehdä varauksia kaikista Heili-kirjastoista. Aineiston voi palauttaa mihin tahansa kimpan kirjastoon ja varatut aineistot toimitetaan asiakkaan omaan kotikirjastoon.

Heili-verkkokirjasto siirtyi käyttämään Kansalliskirjaston Finna-tiedonhakupalvelua syyskuussa 2017. Joulukuussa 2024 Heili-verkkokirjasto siirtyi käyttämään Axiell Arena -julkaisualustaa.

Vuonna 2023 Heili-kirjastoihin tehtiin 866&nbsp;000 fyysistä käyntiä ja 715&nbsp;000 verkkokäyntiä. Samana vuonna kirjastojen kokoelmiin kuului 768&nbsp;000 nidettä, joista 646&nbsp;000 oli kirjoja. Kokonaislainaus oli 1&nbsp;443&nbsp;000.

## Kirjastot
* Imatran kaupunginkirjasto
* Lappeenrannan kaupunginkirjasto
* Lemin kunnankirjasto
* Luumäen kunnankirjasto
* Parikkalan kunnankirjasto
* Rautjärven kunnankirjasto
* Ruokolahden kunnankirjasto
* Savitaipaleen kunnankirjasto
* Taipalsaaren kirjasto

## Toimipisteet

Kirjastokimppaan kuului maaliskuussa 2025 yhteensä 23 kiinteää toimipistettä ja yksi kirjastoauto:

## Lähteet

## Aiheesta muualla
* Heili-verkkokirjasto
Tbilisin Olympiapalatsi

**Tbilisin Olympiapalatsi** () on monitoimihalli Georgian Tbilisissä. Olympiapalatsi valmistui vuonna 2015 ja sen yleisökapasiteetti on konserteissa 4 000 ja urheilutapahtumissa 3 600. Halli rakennettiin alun perin vuoden 2015 Euroopan nuorten olympiafestivaaleja varten. Siellä on järjestetty myös lukuisia urheilutapahtumia.

## Rakentaminen ja tilat
Georgian pääministeri Irakli Garibašvili avasi 13. heinäkuuta 2015 kompleksin, jossa on kaksi hallia. Areenalla voidaan järjestää useita urheilulajeja, kuten käsipallo, koripallo, lentopallo, judo, paini, futsal, miekkailu sekä muita pelejä ja turnauksia. Suuressa hallissa (pääareena) istumapaikkoja on 3 600 urheilutapahtumia varten ja pienempään halliin mahtuu 600 katsojaa. Olympiapalatsissa on myös VIP-lounge, konferenssi- ja mediahuoneita, kahvila sekä pysäköintialue 260 autolle.

Kompleksia laajennettiin uudella 10 000-paikkaisella sisäkoripalloareenalla Olympiapalatsin viereen. Se isännöi syyskuussa 2022 EuroBasket 2022:n A-lohkon otteluita. Areenan valmistui toukokuun 2022 loppuun mennessä. Palatsin areena on rakennettu nykyaikaisten standardien mukaisesti ja varustettu uusimmalla tekniikalla. Uusi Sports Palace isännöi ensimmäistä EuroBasket-koeottelua 4. heinäkuuta.

## Tapahtumat

Paikka on isännöinyt vuosien 2015, 2016 ja 2017 Judo Grand Prix Tbilisin. Tbilisin Olympiapalatsi isännöi vuoden 2017 Lasten Eurovision laulukilpailun. UEFA Futsal Euro 2018 -karsintakilpailun A-ryhmän kierros pidettiin Olympiapalatsissa 24.–27. tammikuuta 2017. Tblisissä järjestettiin vuonna 2017 myös neljännet kungfun Euroopan mestaruuskilpailut, sekä vuoden 2017 miesten nuorten käsipallon maailmanmestaruuskilpailut 8.–20. elokuuta.

## Lähteet
Michel Wedel

**Michel Wedel** (s. 1957 Haag) on alankomaalainen ekonomisti ja entinen karateka. Hänellä on myös Yhdysvaltain kansalaisuus. Hän on PepsiCon kuluttajatutkimuksen professori Marylandin yliopistossa. Hän työskentelee tilastollisten ja ekonometristen menetelmien kehittämisessä kuluttajien käyttäytymisen analysoimiseksi ja ennakoimiseksi. Karatessa hän voitti aktiiviurallaan Kyokushinin raskaansarjan Euroopan mestaruuden.

## Koulutus
Wedel opiskeli Haagissa Atheneum B, Thorbecke lyseossa vuosina 1969–1975, jonka jälkeen hän suoritti ylemmän korkeakoulututkinnon biomatematiikasta Leidenin yliopistossa 1981. Wedel suoritti myös Delftin yliopistossa liiketoiminnan hallinnon tutkinnon 1980. Lisäksi hänellä on tohtorin tutkinto markkinoinnista Wageningenin yliopistossa, jonka hän suoritti 1990.

## Karate
 

Wedel otteli Kyokushin karatessa raskaassarjassa 1970-luvulta 1980-luvulle. Hän voitti Hollannin mestaruuden yhdeksän kertaa vuosien 1978–1987 aikana häviten loppuottelun vain kerran Gerard Gordeaulle 1980. 

Kansainvälisellä tasolla Wedel oli mukana historian toisissa maailmanmestaruuskisoissa 1979, mutta saavutti menestystä voitettuaan historian ensimmäisen Ibutz Oyama Cupin 1983. Hän voitti loppuottelussa Michael Thompsonin. Samana vuonna Wedel voitti Alankomaissa pidetyn kansainvälisen openin, jossa hän voitti loppuottelussa Flemming Jensenin. 1984 Wedel oli mukana kolmansissa maailmanmestaruuskisoissa, jossa hän sijoittui 16. parhaan joukkoon. Hänen turnaus päättyi hävittyään Akira Masudalle.

1985 Wedel sijoittui toiseksi Ibutz Oyama Cupissa hävittyään loppuottelussa Andy Hugille. Seuraavana vuonna Wedel sen sijaan voitti toisen kerran Ibutz Oyama Cupin voitettuaan loppuottelussa puolalaisen Lendan. Wedel oli mukana myös 1986 Peter Smitin kanssa Japanin mestaruuskisoissa, mutta jäi ilman menestystä. 1987 Wedelistä tuli historian toinen alankomaalainen Kyokushinin Euroopan mestari ja ensimmäinen raskaansarjan mestari Katowicessa, Puolassa. Hän voitti loppuottelussa Michael Thompsonin, jota vastaan Wedel oli otellut myös kolme vuotta sitten Ibutz Oyama Cupin loppuottelussa. Loppuvuodesta hän oli mukana kolmannen kerran maailmanmestaruuskisoissa, jossa hän sijoittui edellisten kisojen tavoin 16. parhaan joukkoon. Tällä kertaa Wedelin kisat päättyivät tappioon Ademir da Costaa vastaan.

Kilpauran jälkeen Wedel oli Alankomaan karatemaajoukkueen valmentaja vuosina 1988–1991. Lisäksi hän julkaisi 1990 Koen Scharrenbergin kanssa kirjoittaman kirjan “Kyokushin Karate: Training and Fighting”. 1994 Wedel liittyi Kenji Midorin hallinnoimaan ShinKyokushin liittoon.

## Lähteet

## Aiheesta muualla
*Michel Wedel
Piilopaikka

**Piilopaikka** voi tarkoittaa ainakin seuraavia:

* ”Piilopaikka”, Juha Vainion sanoittama musiikkikappale
* *[[Piilopaikka (vuoden 1988 elokuva)|Piilopaikka]]* (*Fresh Horses*), David Anspaughin ohjaama elokuva vuodelta 1988
* *[[Hideaway – Piilopaikka]]* (*Hideaway*), Brett Leonardin ohjaama elokuva vuodelta 1995
* *[[Piilopaikka (vuoden 1998 elokuva)|Piilopaikka]]* (*La stanza dello scirocco*), Maurizio Sciarran ohjaama elokuva vuodelta 1998
* *[[Piilopaikka (romaani)|Piilopaikka]]* (*The Hiding Place*), Robert Shaw’n kirjoittama romaani vuodelta 1960.
Galleria Art Halvare

**Galleria Art Halvare** oli oululainen taidegalleria. Gallerian perusti alun perin Oulun Pakkahuoneenkadulle taiteilija Erkki Halvari toukokuussa 1995. Oulun Saarelassa galleria toimi vuodesta 2002 vuoteen 2020 Oulun kaupungin omistamissa tiloissa. Saarelassa toimii myös Saarelan veistospuisto, joka avattiin vuonna 1999.  

## Lähteet
Ibutz Oyama Cup

**Ibutz Oyama Cup** oli Unkarissa käyty Kyokushinin karateturnaus. Se järjestettiin kolme kertaa vuosien 1983–1986 välisenä aikana National Sports Arenalla, Budapestissa. Turnaus käytiin kolmessa eri painoluokassa. Kyokushinin perustaja Masutatsu Ōyama vieraili ensimmäistä kertaa Unkarissa 1983 ja oli mukana valvomassa myös kahta seuraavaa turnausta.

## Tulokset
### Raskassarja (+80 kg)

### Keskisarja (-80 kg)

### Kevytsarja (-70 kg)

## Mitalitaulukko

## Lähteet